Meitan Henkilöstöhallinnon palveluiden syystiedote 2025

HR-yhteyshenkilöille:

Muistattehan ennakoida mahdolliset vuoden vaihteessa organisaatiossanne tapahtuvat muutokset ja tiedottaa Meitaa niistä heti, kun mahdollista.

Meitaan on tullut kysymyksiä liittyen tasopalkkauudistuksen takautuviin kertaeriin. KT:n tasopalkkoihin liittyvän poikkeavan takautuvan laskennan ohjeen vuoksi eivät palkkajärjestelmiemme toimittajat pystyneet toteuttamaan laskenta-automatiikkaa tasopalkkojen takautuvia kertaeriä varten, vaan takautuvat kertaerät joudutaan Meitan asiakkuuksissa laskemaan manuaalisesti.

Loppuvuoteen sijoittuvista palkkajärjestelmien versiopäivityksistä ja muista ajankohtaisista asioista tiedotamme asiakkaitamme erikseen. Toimitamme teille loka-marraskuun aikana vuoden 2026 palkanmaksuaikataulut, joista toivomme teidän viestivän organisaatiossanne.

Palkansaajille:

Mikäli haluat tarkastaa ennakonpidätyksen määrää vielä loppuvuodelle, voit tehdä muutosverokortin OmaVerossa (OmaVero - vero.fi). HUOM! Populusta palkanlaskentaan käyttävien Pohjois-Karjalan asiakkaiden palkansaajien täytyy toimittaa muutosverokortin tiedot Meitaan.

Muistathan lisäksi tarkastaa, että OmaVeroon on ilmoitettu tilinumero, jotta mahdolliset veronpalautuksesi tulevat maksetuksi ajallaan.

Etenkin osa-aikaisten työntekijöiden kannattaa tarkastaa verokorttinsa/tarkkailla tulorajaa - eli laskea palkkatulot maksajasta riippumatta yhteen.

Kehotamme palkan- ja palkkionsaajia myös tarkastamaan Tulorekisteristä, että vuoden 2025 palkkatiedot ovat oikein. (Yksityishenkilöt - Tulorekisteri (vero.fi)

Jos havaitset palkkatiedoissasi virheitä, tulee niistä tehdä korjauspyyntö Meitalle.

Syysterveisin

Henkilöstöhallinnon palvelut

Meidän IT ja Talous Oy