Mitä teen, jos tietokoneeni lukkiutuu?

Työkoneesi lukkiutuu, jos yrität kirjautua tietokoneellesi väärällä käyttäjätunnuksella ja salasanalla liian monta kertaa peräkkäin.

Tarkista ensin, että salasanasi ja käyttäjätunnuksesi ovat oikein. Käyttäjätunnuksena käytetään sähköpostiosoitettasi tai nimestäsi johdettua lyhyttunnusta. (Lyhyttunnus koostuu yleensä viidestä sukunimesi ja kolmesta etunimesi ensimmäisestä kirjaimesta, ja se voi sisältää myös numeroita.)

Jos tietokoneesi kirjautumisyrityksien seurauksena lukkiutuu, odota ensin 15 minuuttia. Tämän jälkeen voit kokeilla vielä uudestaan, pääsetkö kirjautumaan koneellesi.

Jos et vielä toisella kerrallakaan pääse kirjautumaan koneelle ja se lukkiutuu, et voi enää yrittää uudestaan. Ota silloin yhteyttä ICT-palvelupisteeseen lukituksen poistamiseksi.

Lisävinkki: Kun koneesi on lepotilassa, älä paina enteriä herätellessäsi konetta. Tietokone saattaa luulla, että yrität syöttää salasanaa, ja lukkiutua vahingossa. Herätä koneesi mieluummin esimerkiksi painamalla välilyöntiä tai klikkaamalla hiirellä.