Mistä löydän Android-älypuhelimen mobiilitukiaseman salasanan?

Voit jakaa älypuhelimesi internet-yhteyden esimerkiksi tietokoneellesi, kun laitat puhelimen mobiilitukiaseman päälle. Jotta laitteet voivat yhdistyä jakamaasi yhteyteen, tarvitset mobiilitukiaseman salasanan.

Salasanan löydät puhelimen mobiilitukiasema-asetusten kautta. Helpoiten pääset asetuksiin, kun pyyhkäiset puhelimesi yläreunaa kahdesti alaspäin, ja näet Mobiilitukiasema-pikakuvakkeen. Paina kuvaketta pitkään, niin pääset suoraan asetuksiin ja näet verkon nimen ja salasanan.

Voit mennä samoihin asetuksiin myös avaamalla puhelimesi asetukset. Valitse asetuksista ”Verkko ja internet” tai ”Yhteydet”. Sen jälkeen valitse ”Hotspot ja yhteyden jakaminen” tai ”Mobiilitukiasema ja yhteyden jako” ja klikkaa ”Mobiilitukiasema”.

Huomioithan, että nimitykset voivat vaihdella puhelimen mallista ja käyttöjärjestelmästä riippuen.